Det var ikke fejende flot håndboldspil, der sikrede det ambitiøse 1. divisonshold Vendsyssel Håndbold sejren over de upåagtede 3. divisionsdamer fra Svenstrup-Godthåb IF.

- Vi startede med at brænde flere gange på Svenstrup-Godthåbs målvogter, og det skabte åbenbart en så stor respekt at vi begyndte at overplacere flere skud, derfor havde vi kun scoret 11 mål efter de første 30 minutter mod Svenstrup-Godthåbs 10 mål, skriver Vendsyssel Håndbold på sin hjemmeside. Det blev ikke meget bedre i anden halvleg, men Vendsyssel holdt føringen hele vejen og kampen sluttede med en sejr på 26-23 og videre avancement i pokalturneringen.